《五言和邻几答李公达遗嘉庆李》
宋代·沈遘

朱实出东土，名独与众殊。友人重家果，分赠比明珠。

堆盘薄霞色，熨齿清露腴。恨君赏意浅，有酒空盈壶。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。